Smrekovec opadavý

Smrekovec opadavý (iné názvy pozri nižšie; lat. Larix decidua; staršie Larix europaea, Larix larix, Pinus larix, Abies larix) je ihličnatý strom z čeľade borovicovité (Pinaceae). Je známy ihlicami, ktoré na rozdiel od väčšiny ostatných ihličnanov, mení každý rok podobne ako listnaté dreviny, čiže opadávajú.

Názvy 
Súčasný názov tohto druhu znie smrekovec opadavý. 

Ďalšie názvy sú - staršie: smrek červenýNOVACKÝ, J. M. Botanika pre VI. a VII. triedu slov. gymnázií...1943. S. 136, červený smrek opadavý, červený smrek obyčajný; zastarano: červený smrek europejský, jedľa modrínREUSS, G. Května Slovenska...1853. S. 393, sosna modrín (sosna-modrín), májik; hovorovo alebo zastarano: červený smreksmrek. In:  Historický slovník slovenského jazyka; ľudovo alebo skrátene: smrekovecBUFFA, F. Odvodené slová a ich viacslovené paralely v slovenských nárečiach. In:  Slovenská reč 1. 1979. S. 17; ľudovo [na strednom Slovensku] alebo zastarano: smrekMAJTÁNOVÁ, M. Názvy liečivých rastlín v oravskom lekárskom rukopise z roku 1760. In: Čs. terminologický časopis. 4 1964. S. 115smrek. In: Slowár Slowenskí Češko-Laťinsko-Ňemecko-Uherskí, zastarano drieňdrieň. In: Historický slovník slovenského jazyka; ľudovo alebo knižne zastarano: modrínmodrín. In: Slovník slovenských nárečímodrín. In: Slovník slovenského jazyka (Peciar); ľudovo: modreň, verpán, velpán, verban, lerpán, lerpám, lerbán, erpan, ferpán, merpánlerpán; modrín. In: Slovník slovenských nárečí, modrec, derec, brín, sosna.

 Opis 
Smrekovec opadavý môže dorásť do výšky 50 m, priemer kmeňa je okolo 1 m. Koruna je v mladosti úzko kužeľovitá, neskôr je nepravidelná. Kôru má smrekovec v mladosti hladkú a žltohnedú, neskôr pozdĺžne rozpraská na borku. Má tenké hnedasto žlté výhonky, ktoré sú na povrchu hladké. Púčiky majú vajcovito-guľatý tvar. Ihlice na starších jedincoch vyrastajú v brachyblastoch, na mladších jednoročných výhonkoch obrastajú konár špirálovite. Sú mäkké, svetlozelené a každý rok opadávajú. Pred opadnutím zožltnú. Samčie kvety sú drobné a žlté. Samičie majú karmínovočervenú, alebo zelenú farbu a sú vzpriamené. Kvitne v apríli. Šišky majú v čase zrelosti približne 1,2 až 3,5 cm. Ich tvar je valcovitý až kužeľovitý. Semená sú 3 až 4 mm dlhé, lesklé, svetlohnedé a majú hnedasté krídelko. Dozrievajú koncom septembra a zo šišiek sa uvoľňujú v nasledujúcom roku. Klíčivosť je 33 %. Začína rodiť v 10 – 15 roku, v horách je to o niečo neskôr. Najintenzívnejší rast prebieha okolo 20. roku a trvá do 100. roku.

 Rozšírenie 
Čo sa týka rozšírenia, zaberá významný disjunktívny areál s centrom v Alpách a Karpatoch. Najčastejšie sa vyskytuje v zmiešaných lesoch s bukom, jedľou, smrekom, prípadne borovicou. Podľa nárokov na svetlo je svetlomilný a jeho nároky na pôdnu a vzdušnú vlhkosť sú stredné. Na pôdu je náročný. Má rád skeletnaté pôdy, dobre rastie aj na vápencoch a dolomitoch.

Jeho výskyt v Tatrách je vo výške okolo 1 200 a jeho zákrpky vystupujú až do výšky  Rastie od 4 až po 8 vegetačný lesný stupeň (LVS).

 Galéria 

 Referencie 

 Iné projekty 

 Externé odkazy 
 Živý plot, Smrekovec opadavý geocities.com
 Garten.cz
 Botanika.wendys.cz  česky

Kategória:Borovicovité
Kategória:Ihličnaté stromy
Kategória:Flóra na Slovensku